
ДО
ОБЩИНСКИ СЪВЕТ 
БУРГАС


ДОКЛАДНА ЗАПИСКА

ОТ РУСКА БОЯДЖИЕВА  
ЗАМЕСТНИК-КМЕТ „ЕВРОПЕЙСКИ ПОЛИТИКИ, ОКОЛНА СРЕДА“


Относно: Приемане на Програма за подобряване качеството на атмосферния въздух в Община Бургас за периода 2016 – 2020 г. 


УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,


Съгласно разпоредбите на чл.27, ал.1 от Закона за чистотата на атмосферния въздух и чл. 31, ал.2 от Наредба № 7 от 03.05.1999 г. за оценка и управление качеството на атмосферния въздух и на основание утвърден със Заповед № РД-969/21.12.2013 г. на Министъра на околната среда и водите списък на райони за оценка и управление качеството на атмосферния въздух /КАВ/, Община Бургас разработи проект на Програма за подобряване качеството на атмосферния въздух в Община Бургас за периода 2016 – 2020 г. за замърсителите: озон, серен диоксид, фини прахови частици фракции ФПЧ-10 и ФПЧ-2.5. 
Програмата е разработена в съответствие с основните принципи и комплексния подход за опазване на околната среда и устойчивото развитие, предотвратяване и намаляване на риска за човешкото здраве, участие на обществеността и информираност на гражданите.
Целта на Програмата е да анализира съществуващите източници на замърсяване, които биха могли да бъдат причина за нарушеното качество на въздуха и да се определят адекватни и изпълними към настоящата ситуация мерки за подобряване на качеството на въздуха в Община Бургас и достигане на съответствие с нормите.
Програмата съдържа:
- сравнителен анализ на данните от извършения имисионен контрол за периода 2010-2015 г.;
- анализ на заложените мерки в Плана за действие към Комплексната програма за подобряване на КАВ в Община Бургас 2007-2015 г. по отношение етапа на изпълнение и ефективността на всяка една от тях;
- анализ на съществуващите източници на замърсяване с отразяване на настъпилите промени и установяване на нови източници, които биха могли да бъдат причина за нарушено КАВ;
- количествено определяне на приноса на отделните сектори/източници, изразен като дял в проценти към нивото на замърсяване с фини прахови частици, серен диоксид и озон;

- дисперсионно моделиране, оценка и анализ по показатели фини прахови частици (ФПЧ-10 и ФПЧ-2.5), серен диоксид (SO2) и прекурсори на озон (азотни оксиди и неметанови летливи органични съединения за референтната 2014 година;
- анализ на ситуацията с описание на факторите и причините за нарушение на КАВ;
- формулирани са възможни мерки за подобряване на КАВ;
- оценка на очакваното подобрение на КАВ в резултат от изпълнението на предложените мерки чрез прогнозно моделиране за 2020 г.
Към Програмата за подобряване качеството на атмосферния въздух е изготвен План за действие за периода до 2020 г. със списък на мерките, към които е представен размера на очакваното намаление на емисиите и имисиите по години в резултат от изпълнение на приложената мярка, както и очакваното въздействие върху нивото на концентрациите през новия програмен период. За всяка мярка са посочени прогнозните средства, необходими за изпълнението й, както и отговорните институции. 
Изпълнението на Програмата за подобряване качеството на атмосферния въздух е предвидено за следните периоди:
-	краткосрочен – изпълнение в рамките на 12 -18 месеца;
-	средносрочен – изпълнение в рамките на 2 години;
-	дългосрочен – до 2020 г.

Предвид гореизложеното и на основание чл.27, ал.1 от Закона за чистотата на атмосферния въздух и чл.21, ал.1, т.12 от Закона за местното самоуправление и местната администрация предлагам Общински съвет Бургас да приеме следното 

